b'\n_START_ARTICLE_\nUusi Sherlock\n_START_SECTION_\nTuotanto\n_START_PARAGRAPH_\nSteven Moffat ja Mark Gatiss alkoivat suunnitella nykyaikaan sijoittuvaa televisiosarjaa Sherlock Holmesin seikkailuista k\xc3\xa4sikirjoittaessaan Doctor Whota ja matkustaessaan usein yhdess\xc3\xa4 Lontoosta sarjan tuotantopaikalle Cardiffiin. He tunnustivat molemmat pit\xc3\xa4v\xc3\xa4ns\xc3\xa4 eniten Basil Rathbonen esitt\xc3\xa4m\xc3\xa4st\xc3\xa4 Sherlock Holmesista 1930\xe2\x80\x931940-luvun elokuvissa, jotka olivat heid\xc3\xa4n mielest\xc3\xa4\xc3\xa4n l\xc3\xa4hemp\xc3\xa4n\xc3\xa4 Conan Doylen tarinoiden s\xc3\xa4vy\xc3\xa4 kuin monet tarkemmat sovitukset. Siirt\xc3\xa4m\xc3\xa4ll\xc3\xa4 sarjansa nykyaikaan he saattoivat keskitty\xc3\xa4 p\xc3\xa4\xc3\xa4henkil\xc3\xb6ihin eiv\xc3\xa4tk\xc3\xa4 niit\xc3\xa4 tavallisesti ymp\xc3\xa4r\xc3\xb6iv\xc3\xa4\xc3\xa4n viktoriaaniseen tapahtumaymp\xc3\xa4rist\xc3\xb6\xc3\xb6n._NEWLINE_Vuonna 2009 Sherlockista kuvattiin yksi 60-minuuttinen pilottijakso, joka oli tarkoitus esitt\xc3\xa4\xc3\xa4 televisiossa syksyll\xc3\xa4 2009. Positiivisen palautteen perustella BBC p\xc3\xa4\xc3\xa4tti kokonaisen tuotantokauden tilaamisesta. Pilottijakson valmistumisen j\xc3\xa4lkeen siit\xc3\xa4 p\xc3\xa4\xc3\xa4tettiin tehd\xc3\xa4 kokonaan uusi versio, eik\xc3\xa4 alkuper\xc3\xa4ist\xc3\xa4 jaksoa esitetty televisiossa. Sen perusteella BBC:n sis\xc3\xa4ll\xc3\xa4 ja mediassa liikkui huhuja, jotka ennakoivat sarjan ep\xc3\xa4onnistumista. Pilottijakson uusintakuvausten lis\xc3\xa4ksi BBC tilasi sarjasta kaksi uutta tunnin mittaista jaksoa. Pilottijakso \xe2\x80\x9dA Study in Pink\xe2\x80\x9d on sittemmin julkaistu Britanniassa 1. tuotantokauden blu-ray-julkaisun lis\xc3\xa4materiaalina._NEWLINE_Vuonna 2010 sarjan suuri suosio johti toisen tuotantokauden kuvaamiseen. BBC esitti toisen kauden jaksot tammikuussa 2012. Viimeisen jakson tultua televisiosta Steven Moffat paljasti BBC:n tilanneen sarjasta my\xc3\xb6s kolmannen tuotantokauden jo samaan aikaan toisen kanssa. Alkukev\xc3\xa4\xc3\xa4ll\xc3\xa4 Martin Freeman paljasti haastattelussa, ett\xc3\xa4 kolmannen kauden kuvaukset alkaisivat 18. maaliskuuta. BBC vahvisti kolmannen kauden alkavan Yhdysvalloissa PBS:n esitt\xc3\xa4m\xc3\xa4n\xc3\xa4 19. tammikuuta 2014._NEWLINE_Nelj\xc3\xa4s kausi suunniteltiin vuoden 2015 loppuun, mutta Steven Moffat ilmoitti alkuvuodesta 2015, ettei kuvauksia saada p\xc3\xa4\xc3\xa4t\xc3\xb6kseen saman vuoden puolella, joten esitys siirtyy vuoteen 2017. Moffat sek\xc3\xa4 Mark Gatiss ovat kehitt\xc3\xa4neet juonen my\xc3\xb6s viidenteen kauteen. Mutta vaikka parvaljakko el\xc3\xa4tt\xc3\xa4\xc3\xa4 toiveita uudesta kaudesta, he ovat ilmaissee ettei sarjan tekeminen ole ollut en\xc3\xa4\xc3\xa4 hauskaa. Lis\xc3\xa4ksi Moffat ja Gratiss ovat ollee my\xc3\xb6s kiireisesti kiinni muissa projekteissa ja sarja on ollu heille enemm\xc3\xa4nkin fanipohjalta l\xc3\xa4ht\xc3\xb6isin elevaa harrastelua._NEWLINE_Vuonna 2014 julkistettiin tieto erikoisjaksosta The Abominable Bride, joka esitettiin tammikuussa 2016. P\xc3\xa4\xc3\xa4osa jaksosta sijoittuu Sherlock Holmes -tarinoiden alkuper\xc3\xa4iseen milj\xc3\xb6\xc3\xb6seen, viktoriaanisen ajan Lontooseen. Jakso esitettiin television lis\xc3\xa4ksi my\xc3\xb6s elokuvateattereissa ymp\xc3\xa4ri maailmaa.\n_START_SECTION_\nArvostelu\n_START_PARAGRAPH_\nRotten Tomatoes -sivustolla sarjan rating oli 94% viimeisint\xc3\xa4 kautta lukuunottamatta, jolloin sen sijoitus putosi 56%. Positiisvista palautetta sarja sai muumuassa The Guardianilta ja voitti Primetime Emmy -palkinnon yhdeks\xc3\xa4n kertaa. IMDb arvotti sarjalle 9.1 t\xc3\xa4te\xc3\xa4 kymmenest\xc3\xa4.'